[{"text_idx": "#000000", "text": "Nid ydy galaethau llawn se\u0302r (fel y Llwybr Llaethog) wedi eu gwasgaru ar hap ar draws y Bydysawd, maent i\u2019w gweld mewn grwpiau neu glystyrau. Mae ein galaeth ni yn aelod o\u2019r Grw\u0302p Lleol ynghyd a thua 30 o alaethau eraill. Yn syml, fersiynau llawer yn fwy o\u2019r grwpiau ydy\u2019r clystyrau."}, {"text_idx": "#000001", "text": "Os dychmygwch y grwpiau galaeth fel trefi, wedyn mae\u2019r clystyrau\u2019n ddinasoedd, a\u2019r \u2018superclusters\u2019 ydy\u2019r gwledydd lle mae\u2019r trefi a\u2019r dinasoedd wedi eu lleoli."}, {"text_idx": "#000002", "text": "Ond nid yna diwedd y stori. Mae\u2019r \u2018superclusters\u2019 yma trwy\u2019r bydysawd yn creu'r hyn a alwn yn \u2018we gosmig\u2019."}, {"text_idx": "#000003", "text": "Arlunydd sydd wedi creu\u2019r darlun hwn i ddangos rhan o\u2019r we gosmig. Gallwch weld fod ganddo batrwm fel gwe pry cop sy\u2019n croesi\u2019r cosmos cyfan, ac mae pob dot yn alaeth fel ein Llwybr Llaethog."}, {"text_idx": "#000004", "text": "Mae astudiaeth newydd o'r we gosmig wedi datgelu cyfrinachau am ei ro\u0302l yn hanes y Bydysawd . Amser maith yn o\u0302l , pan oedd y Bydysawd yn hanner ei oedran presennol, dechreuodd y galaethau oedd wedi eu dal yn y we gosmig gyflymu drwy eu bywydau i gymharu a\u0302 rhai a geir mewn mannau eraill."}, {"text_idx": "#000005", "text": "Mae seryddwyr yn credu y digwyddodd hyn oherwydd pwysau gan gyfoedion y galaethau gerllaw. Fe wnaeth y galaethau oedd wedi eu clystyru ar hyd breichiau\u2019r we gosmig rhyngweithio mewn ffordd a wnaeth achosi iddynt ddefnyddio eu nwy i wneud se\u0302r newydd a\u2019u rhuthro tuag at ddiwedd eu hoes!"}, {"text_idx": "#000006", "text": "Pe fyddai galaeth y Llwybr Llaethog yr un maint a haden sesame , yna byddai we gosmig y bydysawd gweladwy'r un maint a\u2019r pyramid yn Giza ."}, {"text_idx": "#000007", "text": "Ysbrydoli Cenhedlaeth Newydd o Archwilwyr Gofod"}]